Der er ét år til man skal sætte sit kryds ved Kommunalvalget 2017.

Venstres Ungdom troppede mandag eftermiddag op på Nytorv i Aalborg. Her delte de flyers ud, som kritiserede borgmester Thomas Kastrup og købet af Nordjyllandsværket. - Det er måske lidt tidligt, men det er også godt at komme ud, siger Daniel Borup, byrådskandidat for Venstre. Han tror ikke, at folk bliver trætte af valgkampen, når de begynder så tidligt. - Nej, det tror jeg faktisk ikke. Det er jo ikke fordi, vi kommer til at køre kampagnen uafbrudt det næste år, siger Daniel Borup, som er byrådskandidat for Venstre. Det er den 21. november 2017, at der er kommunalvalg.